section_heading: Karakteristike
paragraph_text: Kao i svi vikinški brodovi, bio je napravljen metodom preklapanja. Za oblaganje su korištene dva centimetra debele daske od hrastovine koje su se blago preklapale te zatim bivale učvršćene željeznim zakovicama. Razne pukotine i razmaci između dasaka na oplati brtvljeni su katraniziranom vunom ili životinjskim krznom, te mahovinom.